જિલ્લા કલેકટરે ચિંતન શિબિરમાં મહેસૂલી વહીવટી સરળતા બાબતે માર્ગદર્શન આપતા જણાવ્યું હતુ કે, ચિંતન શિબિરમાં અપાયેલ માર્ગદર્શનની સાથે પ્રત્યેક કર્મયોગી - કર્મચારી તેમના દ્વારા લોકોને વધુ સારી સેવા મળે તે માટેનું ચિંતન કરી તેને અનુરૂપ વધુ સારી કાર્યશૈલી અપનાવે. તેમણે વિવિધ પર્વોની ઉજવણીમાં સરકારમાં કામ કરતાં કર્મચારી અધિકારી કર્મયોગી પરિવારના લોકોને ભેગા મળી સહભાગી બનવા અનુરોધ કરતાં જણાવ્યું હતુ કે, ચિંતન શિબિર જેવા કાર્યક્રમો થકી કર્મચારી અધિકારીઓમાં પરસ્પર આત્મિયતાની સાથે વિશ્વાસના વાતાવરણનું પણ નિર્માણ થાય છે, જેના કારણે કર્મયોગી ભાઈ બહેનો તેમની ફરજનું નિર્વહન વધુ સારી રીતે કરી શકે છે.